समाधीस्थलमा रेलिङ र बिश्रामस्थल निर्माण
आँधीखोला गाउँपालिका–४ ध्याङसाङदीमा रहेको श्रवणकुमार समाधीस्थलमा रेलिङ र बिश्रामस्थल निर्माण गरिएको छ ।
अर्जुन काफ्लेस्याङ्जा, फागुन ३ गते । आँधीखोला गाउँपालिका–४ ध्याङसाङदीमा रहेको श्रवणकुमार समाधीस्थलमा रेलिङ र बिश्रामस्थल निर्माण गरिएको छ ।नेपाली सेनाको सरजित गुल्म स्याङ्जालेल गाउँपालिकासँगको सहकार्यमा शीघ्र प्रवाही योजना अन्तर्गत रेलिड्ढ र बिश्रामस्थल निर्माण गरेको गुल्मपति दीपेश खड्काले बताउनुभयो । पौराणिक कथनअनुसार त्रेतायूगमा आफ्ना वृद्ध बाबुआमालाई तीर्थ लिएर मुक्तिनाथ जानेक्रममा दशरथको बाणबाट पितृभक्त श्रवणकुमारको मृत्यु भएको ठाउँ ध्याङसाङदी मानिन्छ ।  जिल्लाको दुर्गम तथा पिछडिएको ठाउँमा पार्क, बिक्षारोपण, सरसफाइ ऐतिहासिक स्थलको संरक्षण गर्ने क्युआइपी अन्तर्गत यहाँ ३८ दिनको अवधिमा पालिकाको दुई लाख बराबरको सामग्री, नेपाली सेनाको नौ लाख र छ सय जनाको श्रमदानसहित २० लाखको लागतमा रेलिड्ढ र बिश्रामस्थल निर्माण गरिएको हो । यहाँ समाधिस्थल रहेको पोखरीको बाहिर रेलिड्ढ बनाइएको छ । एक बिश्रामस्थल र ११ वटा बस्ने कुर्ची निर्माण गरिएको छ । रेलिड्ढ र बिश्रामस्थल पश्चिम पृतना प्रमुख उपरथी सन्तोषबल्लभ पौडेलले गाउँपालिका अध्यक्ष विश्वनाथ पौडेललाई हस्तान्तरण गर्नुभयो । रेलिड्ढ र बिश्रामस्थल गत मङ्सिर १० गतेबाट जमदार झलक भण्डारीको नेतृत्वमा दैनिक १५ जना नेपाली सेनाले निर्माण गर्नुभएको हो । हस्तान्तरण कार्यक्रममा गण्डकी प्रदेश सार्वजनिक लेखा समितिका सभापति सुधिकरकुमार पौडेलले विपत् सार्वजनिक रक्षाका निम्ति मात्र नभई यहाँ रेलिड्ढ र बिश्रामस्थल बनाएर ठुलो गुन लगाएको बताउनुभयो । सामाजिक क्षेत्रमा नपाली सेना मात्र नभई सबै नागरिक लाग्नु पर्ने बताउँदै पौडेलले समाधिस्थलाई विश्वमै परिचित गराउने प्रयास गरिने बताउनुभयो ।यस्तै पश्चिम पृतना हेडक्वाटरका पृतनापति सन्तोष वल्लव पौडेलले जनतासँग सम्बन्ध बुद्धि गर्ने उद्देश्यले यो कार्यक्रम नेपाली सेनाले गर्ने गरेको बताउनुभयो । कार्यक्रममा गाउँपालिका अध्यक्ष विश्वनाथ पौडेलले नेपाली सेनाले बनाएको संरचनालाई संरक्षणसहित स्तरोन्नतिमा पालिका निरन्तर लागिरहने बताउनुभयो । हस्तान्तरण कार्यक्रममा जनकल्याण आमा समूहले झाँकी तथा नृत्य प्रस्तुत गर्नुभयो । 